加菲蟹

加菲蟹係十足目蛙蟹屬嘅一種動物。

名
加菲蟹個名係嚟自外形似加菲貓。粵語另一個常用稱呼叫老虎蟹。而學術上就叫做旭蟹。

加菲蟹響中文重有好多其他名。因為外形似青蛙，亦有蛙蟹、蛙形蟹、真蛙蟹嘅稱呼。其他名重有海臭蟲、倒退嚕、候貝切、鱟扒㧪、虎紋蟹。

特徵
加菲蟹身體顏色呈橘紅色，蟹鉗巨大而扁平，蟹蓋前闊後窄。身軀分大主殼同埋小尾殼兩部分，共有5對腳：1對前蟹鉗、4對槳狀蟹腳，而蟹腳演化成為槳狀，方便用嚟挖掘或者喺水裏面游。主要分佈喺大洋嘅砂質底。行路嗰時向尾殼方向倒轉嚟行，所以又叫做「倒退嚕」。乸嘅加菲蟹尾殼大啲，而公嘅加菲蟹尾殼細啲。

分佈
加菲蟹分佈喺日本、澳洲嘅東部、斯里蘭卡、東非、南非同埋中國大陸廣西同廣東、台灣等地，生活環境為海水，通常生活喺10－50公尺深處嘅沙底上面。佢哋生存嘅海拔範圍係-50至-10公尺。

生長週期
加菲蟹從已受精嘅「發眼卵」到孵化成幼苗要五日時間。幼苗食嘅無節幼蟲，到咗第2日完成四個階段嘅幼苗期長成期。目前喺臺灣同埋日本都有對呢個物種飼養嘅研究。

食用價值
加菲蟹嘅肉質飽滿而鮮美，係臺灣常見嘅宴會海鮮食材。喺澳洲嘅塔斯曼尼亞，澳洲加菲蟹亦都係遊客最愛享受嘅美食。星加坡嘅辣椒蟹、咖喱蟹，香港嘅避風塘炒蟹亦都有用加菲蟹嚟炮製。

蟹